Alfa Romeo Giulietta

**Alfa Romeo Giulietta** nime all on itaalia autotootja Alfa Romeo valmistanud alates 1954. aastast kolme mudelit. 

## Esimene põlvkond (tüüp 750 ja 101)
Esimese põlvkonna Giulietta oli tagaveoline auto. Keretüüpidest olid saadaval kupee (Sprint), mille disainis Franco Scaglione Bertone stuudios. 1955. aastal lisandus valikusse kabriolett (Spider), mis oli Pininfarina looming. Sedaan (Berlina) toodi turule 1955. aastal, pakkudes pereautole omast praktilisust, kuid säilitades Alfa Romeo sportliku olemuse. Haruldasemad keretüübid olid luukpära (Giardinetta), mis oli suunatud praktiliste vajaduste jaoks, ja universaal (Promiscua), mida toodeti piiratud koguses. Esimest põlvkonda toodeti aastatel 1954–1965.   

Kõik mudelid varustati 1,3-liitriste neljasilindriliste Twin Cam mootoritega, mille võimsused varieerusid sõltuvalt versioonist vahemikus 39 kW (53 hj) kuni 74 kW (100 hj). 

Fail:1955 Alfa Romeo Giulietta Berlina Prima Serie, Pittsfield Township MI.jpg|1. põlvkonna Berlina
Fail:'61 Alfa Romeo Giulietta Spider (Orange Julep).JPG|1. põlvkonna Spider
Fail:MHV Alfa-Romeo Giulietta Spider Bertone Prototype 1956 01.jpg|1. põlvkonna Spider Bertone
Fail:- 01 Museo Nazionale dell'Automobile di Torino Alfa Romeo Giulietta Sprint catena montaggio.jpg|1. põlvkonna Sprint
Fail:Festival automobile international 2011 - Vente aux enchères - Alfa Romeo Giulietta Sprint Veloce - 1959 - 003.jpg|1. põlvkonna Sprint Veloce
Fail:Bonhams - The Paris Sale 2012 - Alfa Romeo Giulietta Sprint Coupé - 1964 - 015.jpg|1. põlvkonna Sprint Coupé
Fail:Alfa Romeo Giulietta Sprint Special 1300 dutch licence registration AH-70-39 pic1.jpg|1. põlvkonna Sprint Speciale
Fail:Alfa Romeo Giulietta SZ Sprint Zagato.jpg|1. põlvkonna Sprint Zagato


## Teine põlvkond (tüüp 116)

Teine põlvkond oli neljaukseline tagaveoline sedaan, mille välimust iseloomustasid lühike ja järsult lõppev tagaosa ning pikem kapott, mis tekitas selgelt äratuntavad proportsioonid. Giuliettat (tüüp 116) toodeti aastatel 1977–1985.  

Teise põlvkonna Giuliettat esitleti novembris 1977 ning see oli algselt saadaval kahe bensiinimootoriga: 1357 cm³ mootor võimsusega 70 kW (95 hj) ja 1570 cm³ mootor võimsusega 80 kW (109 hj). Aprillis 1979 lisandus mootorivalikusse 1779 cm³ mootor võimsusega 90 kW (122 hj), ais 1980 toodi turule võimsaim versioon, millel oli 1962 cm³ mootor ja võimsus 96 kW (130 hj).  

Suvel 1981 läbis Giulietta esimese mudeliuuenduse, mille käigus muudeti keredetaile ja täiustati varustust. 1982. aasta Pariisi autonäitusel esitles Alfa Romeo võidusõiduosakond Autodelta erimudelit Turbodelta, millel paigaldati kaheliitrisele mootorile turbolaadur. Selle tulemusel kasvas võimsus 125 kW (170 hj) ja seda eriversiooni toodeti ainult 361 eksemplari, peamiselt homologeerimiseks.  

1983. aastal lisandus valikusse diiselmootor, millel oli 1995 cm³ töömaht ja võimsus 60 kW (82 hj). 1983. aasta lõpus läbis Giulietta järgmise mudeliuuenduse, mille käigus täiendati auto varustust ja viimistlust. Giuliettat toodeti kuni 1985. aasta lõpuni, mil see asendati mudeliga Alfa Romeo 75.  

Kokku toodeti 8 aastaga umbes 380 000 Giuliettat, millest umbes pooled olid varustatud 1,6-liitrise mootoriga.  

Fail:" 12 - ITALY - Alfa Romeo Giulietta 77 in Milan.JPG|2. põlvkond
Fail:Giulietta (nuova).JPG|2. põlvkond

## Kolmas põlvkond (tüüp 940)
2010. aastast tootmises olev kolmanda põlvkonna Giulietta on neljaukseline esiveoline väike luukpära.  

Mudelit uuendati aastal 2013. Väliselt muutusid radiaatorivõre ja esimesed udutuled. Sisemuses muutusid armatuurlaud, istmete kuju ja materjalid, rool ja nüüd on saadaval 5"-ekraaniga raadio, millel on Bluetooth-ühendus. 2-liitrisel turbodiislil on nüüd 10 hj suurem võimsus ja 30 nm suurem pöördemoment. Nüüd on kõikide mudelite põhivarustuses ka rehvirõhuandurid ja tagumised elektriaknad.

Fail:2010 Alfa Romeo Giulietta white (cropped).jpg|3. põlvkond
Fail:Alfa Romeo Giulietta white rear.jpg|3. põlvkond